અમદાવાદ: કેન્દ્ર સરકારે બજેટમાં એક્સાઇઝ ડ્યૂટી લાદવાની જાહેરાત કરતાં જ પાછલા મહિને બીજી તારીખથી જ્વેલર્સ અનિશ્ચિત મુદતની હડતાળ પર છે. એક બાજુ હડતાળની આગેવાની લેતાં અગ્રણી જ્વેલર્સ એસોસિયેશન હડતાળ હજુ ચાલુ છે તેવો દાવો કરી રહ્યાં છે તો બીજી બાજુ ગઈ કાલથી શહેરના પરા વિસ્તાર સહિત સીજી રોડ પરના કોમર્શિયલ સેન્ટરોમાં ઉપલા માળની દુકાનો ક્યાંક ક્યાંક ખુલ્લી રહેલી જોવા મળી હતી.